Document ID: 31987R4138

ΚΑΝΟΝΙΣΜΟΣ (ΕΟΚ) αριθ. 4138/87 ΤΗΣ ΕΠΙΤΡΟΠΗΣ
της 9ης Δεκεμβρίου 1987
για τον καθορισμό των όρων υπαγωγής της πατάτας, του γλυκού καλαμποκιού, ορισμένων σιτηρών και ορισμένων ελαιούχων σπόρων και καρπών σε ευνοϊκό δασμολογικό καθεστώς κατά την εισαγωγή, λόγω του προορισμού τους για σπορά
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 11,
Εκτιμώντας:
ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου^(2), όπως τροποποιήθηκε τελευταία από τον κανονισμό (ΕΟΚ) αριθ. 3529/87^(3), έχει καθιερώσει το κοινό δασμολόγιο βάσει της ονοματολογίας της σύμβασης της 15ης Δεκεμβρίου 1950 σχετικά με την ονοματολογία για την κατάταξη των εμπορευμάτων στα δασμολόγια
ότι, βάσει του κανονισμού (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου^(4), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(5), ο κανονισμός (ΕΟΚ) αριθ. 1536/77 της Επιτροπής^(6), όπως τροποποιήθηκε τελευταία από τον κανονισμό (ΕΟΚ) αριθ. 1259/82^(7), έχει καθορίσει τους όρους υπαγωγής των σπόρων για σπορά στις διακρίσεις 07.01 Α Ι, 10.01 Α, 10.05 Α, 10.06 Α και 12.01 Α του κοινού δασμολογίου
ότι ο κανονισμός (ΕΟΚ) αριθ. 2658/87 έχει καταργήσει και αντικαταστήσει, αφενός, τον κανονισμό (ΕΟΚ) αριθ. 950/68, υιοθετώντας τη νέα δασμολογική και στατιστική ονοματολογία που καλείται συνδυασμένη ονοματολογία, η οποία βασίζεται στη διεθνή σύμβαση σχετικά με το εναρμονισμένο σύστημα περιγραφής και κωδικοποίησης των εμπορευμάτων και, αφετέρου, τον κανονισμό (ΕΟΚ) αριθ. 97/69 ότι, συνεπώς, κρίνεται σκόπιμη, για λόγους σαφήνειας, η αντικατάσταση του κανονισμού (ΕΟΚ) αριθ. 1536/77, από ένα νέο κανονισμό που περιλαμβάνει τη νέα ονοματολογία καθώς επίσης και τη νέα νομική βάση ότι, για τους ίδιους λόγους, πρέπει επίσης να περιληφθούν σ' αυτό το νέο κείμενο όλες οι μέχρι σήμερα επελθούσες τροποποιήσεις ότι πρέπει ακόμα να προστεθεί το σόργο, λόγω της δημιουργίας νέας δασμολογικής διάκρισης ειδικά για το προϊόν αυτό
ότι ο κανονισμός (ΕΟΚ) αριθ. 2658/87 αναφέρει στις αντίστοιχες διακρίσεις που περιέχονται στο άρθρο 1 του παρόντος κανονισμού τις πατάτες, τα δημητριακά και τους ελαιούχους σπόρους και καρπούς ότι η υπαγωγή στις διακρίσεις αυτές εξαρτάται από όρους που προβλέπουν οι σχετικές κοινοτικές διατάξεις ότι για την διασφάλιση της ενιαίας εφαρμογής της συνδυασμένης ονοματολογίας είναι αναγκαία η θέσπιση διατάξεων για τον καθορισμό αυτών των όρων
ότι το Συμβούλιο ενέκρινε την οδηγία 66/403/ΕΟΚ της 14ης Ιουνίου 1966 για την εμπορία φυτών πατάτας^(8), όπως τροποποιήθηκε τελευταία από την οδηγία 87/374/ΕΟΚ^(9), την οδηγία 66/402/ΕΟΚ του Συμβουλίου της 14ης Ιανουαρίου 1966 για την εμπορία των σπόρων δημητριακών για σπορά^(10), όπως τροποποιήθηκε τελευταία από την οδηγία 87/120/ΕΟΚ^(11), και η οποία αφορά επίσης το γλυκό καλαμπόκι προς σπορά, την οδηγία 69/208/ΕΟΚ της 30ής Ιουνίου 1969 για την εμπορία των σπόρων για σπορά των ελαιούχων και κλωστικών φυτών^(12), όπως τροποποιήθηκε τελευταία από την οδηγία 87/120/ΕΟΚ
ότι τα αντίστοιχα άρθρα 15, 16 και 15 αυτών των οδηγιών ορίζουν πως το Συμβούλιο διαπιστώνει ότι τα συγκομιζόμενα φυτά και σπόροι για σπορά σε τρίτη χώρα, τα οποία παρέχουν τις ίδιες εγγυήσεις ως προς τα χαρακτηριστικά τους, καθώς και ως προς τις διατάξεις που έχουν ληφθεί για την εξέτασή τους, για την επιβεβαίωση της ταυτότητας τους, την σήμανση και τον έλεγχο τους, είναι ισοδύναμα από την άποψη αυτή με τα αντίστοιχα φυτά και σπόρους για σπορά που συγκομίζονται στο εσωτερικό της Κοινότητας και σύμφωνα με τις διατάξεις της εν λόγω οδηγίας
ότι το Συμβούλιο προέβη στις ακόλουθες διαπιστώσεις σχετικά με ορισμένες τρίτες χώρες:
- όσον αφορά την πατάτα για σπορά, με τη τέταρτη απόφαση 81/956/ΕΟΚ του Συμβουλίου της 16ης Νοεμβρίου 1981 σχετικά με την ισοδυναμία των φυτών πατάτας που παράγονται σε τρίτες χώρες^(13), όπως τροποποιήθηκε τελευταία από την απόφαση του 87/144/ΕΟΚ^(14),
- όσον αφορά τα υβρίδια καλαμποκιού, την όλυρα, το ρύζι, τα υβρίδια σόργου και τους ελαιούχους σπόρους και καρπούς, που προορίζονται για σπορά, με την έβδομη απόφαση 85/356/ΕΟΚ του Συμβουλίου της 27ης Ιουνίου 1985 που αφορά την ισοδυναμία των σπόρων που παράγονται σε τρίτες χώρες^(15), όπως τροποποιήθηκε τελευταία από την απόφαση 87/521/ΕΟΚ^(16) και από την έβδομη απόφαση 85/355/ΕΟΚ του Συμβουλίου της 26ης Ιουλίου 1985
σχετικά με τους καλλιεργητικούς ελέγχους των σποροπαραγωγικών καλλιεργειών, που γίνονται σε τρίτες χώρες^(1), όπως τροποποιήθηκε τελευταία από την από-
φαση 87/520/ΕΟΚ^(2)
ότι η υπαγωγή στις εν λόγω διακρίσεις μπορεί να γίνει μόνο για τα προϊόντα που έχουν ειδικά χαρακτηριστικά, τα οποία τα καθιστούν κατάλληλα για σπορά
ότι ορισμένα ειδικά χαρακτηριστικά έχουν καθοριστεί από το Συμβούλιο, όταν διαπιστώθηκε η ισοδυναμία μεταξύ των εν λόγω φυτών και σπόρων για σπορά που παράγονται σε ορισμένες τρίτες χώρες και των φυτών και σπόρων για σπορά που συγκομίζονται στο εσωτερικό της Κοινότητας ότι, συνεπώς, ενδείκνυται τα ίδια αυτά χαρακτηριστικά να αποτελούν τους όρους υπαγωγής στις εν λόγω διακρίσεις
ότι, σχετικά με την όλυρα, το ρύζι, το καλαμπόκι, το σόργο και τους ελαιούχους σπόρους, που ανήκουν σε είδη τα οποία δεν εμπίπτουν στο πεδίο εφαρμογής των οδηγιών 66/402/ΕΟΚ και 69/208/ΕΟΚ, εν αναμονή της εναρμόνισης, σε κοινοτικό επίπεδο, των σχετικών διατάξεων και λαμβάνοντας υπόψη ότι τα προϊόντα αυτά συνιστούν περιορισμένο μέρος των συναλλαγών, η υπαγωγή τους στις αντίστοιχες διακρίσεις που αναφέρονται στο άρθρο 1 πρέπει να εξαρτηθεί από όρους που καθορίζονται από τις αρμόδιες αρχές των κρατών μελών
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Η υπαγωγή της πατάτας για σπορά, του γλυκού καλαμποκιού, των σιτηρών και των ελαιούχων σπόρων και καρπών που αναφέρονται κατωτέρω, στις αντίστοιχες διακρίσεις της συνδυασμένης ονοματολογίας, εξαρτάται από τους όρους που καθορίζονται στα άρθρα 2 έως 5:
ΘΕΣΗ ΠΗΝΑΚΑ
ίΑρθρο 2
Η πατάτα για σπορά πρέπει να πληροί τους όρους που καθορίζονται βάσει του άρθρου 15 της οδηγίας 66/403/ΕΟΚ.
ίΑρθρο 3
Το γλυκό καλαμπόκι, η όλυρα, τα υβρίδια καλαμποκιού, το ρύζι και τα υβρίδια σόργου που προορίζονται για σπορά πρέπει να πληρούν τους όρους που καθορίζονται βάσει του άρθρου 16 της οδηγίας 66/402/ΕΟΚ.
ίΑρθρο 4
Οι ελαιούχοι σπόροι και καρποί που προορίζονται για σπορά πρέπει να πληρούν τους όρους που καθορίζονται βάσει του άρθρου 15 της οδηγίας 69/208/ΕΟΚ.
ίΑρθρο 5
Το γλυκό καλαμπόκι, η όλυρα, τα υβρίδια καλαμποκιού, το ρύζι, τα υβρίδια σόργου και οι ελαιούχοι σπόροι και καρποί που ανήκουν σε είδη τα οποία δεν εμπίπτουν στο πεδίο εφαρμογής των οδηγιών 66/402/ΕΟΚ και 69/208/ΕΟΚ, δεν υπάγονται στις αντίστοιχες διακρίσεις του άρθρου 1, παρά μόνον εάν διαπιστωθεί από το ενδιαφερόμενο πρόσωπο, προς ικανοποίηση των αρμόδιων αρχών των κρατών μελών, ότι τα προϊόντα αυτά προορίζονται πράγματι για σπορά.
ίΑρθρο 6
Ο κανονισμός (ΕΟΚ) αριθ. 1536/77 καταργείται.
ίΑρθρο 7
Κάθε κράτος μέλος πληροφορεί την Επιτροπή για τα μέτρα που έχει λάβει, σε επίπεδο κεντρικής διοίκησης, για την εφαρμογή του παρόντος κανονισμού.
Η Επιτροπή ανακοινώνει τις πληροφορίες αυτές αμέσως στα άλλα κράτη μέλη.
ίΑρθρο 8
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 3
6